**287/2019. (VI.18.) Kgy. sz. határozat**

1./ A Közgyűlés a 247/2018. (IX.13.) Kgy. számú határozata alapján megkötött használatba adási megállapodást az alábbiak szerint módosítja:

* a Miroslav Krleža Horvát Óvoda, Általános Iskola, Gimnázium és Kollégium, mint szerződő fél helyébe 2019. augusztus 1. napjától a Mate Meršić Miloradić Horvát Óvoda és Általános Iskola lép;
* 10. pont az alábbi rendelkezéssel egészül ki: A használó tudomásul veszi, hogy a használatba adó 100%-os tulajdonú gazdasági társasága, a Szombathelyi Sportközpont és Sportiskola Nonprofit Kft., röplabda szakosztálya a 2019/2020-as TAO rendszerben pályázatot nyújtott be tárgyi eszköz beruházás, felújítás céljára a tornacsarnok fejlesztése érdekében. A használó tudomásul veszi, hogy a Szombathelyi Sportközpont és Sportiskola Nonprofit Kft. az ingatlan tornacsarnokát a használóval egyeztetett időpontokban használhatja a szerződéses jogviszony alatt.

2./ A Közgyűlés felhatalmazza a polgármestert, hogy az ingyenes használatra vonatkozó megállapodás módosítását aláírja.

**Felelős:** Dr. Puskás Tivadar polgármester

 Koczka Tibor alpolgármester

 Dr. Károlyi Ákos jegyző

 (A végrehajtásért felelős:

 Lakézi Gábor, a Városüzemeltetési Osztály vezetője)

**Határidő:** 2019. augusztus 1.